Ja see on iseenesest õige. Aga sisuliselt on see asi, mida üks ajakirjanik või üks poliitik ei saa kontrollida. McChrystal sai lõppeks kinga ikkagi mitte seepärast, et Obamale oleks tulnud üllatusena, et kindral eravestlustes võib üht-teist  viletsat tema administratsiooni erinevate liikmete kohta öelda. Ta sai kinga seepärast, et see artikkel vallandas USA meedias kaks päeva väldanud pasatormi (on ju ilus sõna jänkidel selle kohta - shitstorm. Meie siin oma väikese ajakirjandusega lihtsalt ei kujuta ette, kuidas see välja näeb), mis keeras neil mitme päeva plaanid tuksi. Ja selles pole kindralil paraku kedagi teist peale enda süüdistada.